section_heading: Životopis
paragraph_text: Otto Fredrik Gideon Sundback rođen je u Švedskoj gdje su mu se roditelji bavili poljodjelstvom. Sin je Jonasa Otta Magnussona Sundbäcka i njegove životne partnerice Kristine Karoline Klasdotter. Nakon studija u Švedskoj Sundback se seli u Njemačku, gdje studira na politehničkom fakultetu u Bingenu na Rajni. 1903. položio je za inženjera, a već 1905. emigrirao je u Sjedinjene Američke Države. Umro je 1954. od problema sa srcem i pokopan na groblju Greendale u Meadvillu, Pennsylvania.